Salwa Eid Naser

| Salwa Eid Naser> Ebelechukwu Agbapuonwu |
| --- | --- |

Henkilötiedot
Syntynyt: 23. toukokuuta 1998 (ikä 26) Nigeria
Kansalaisuus:   Bahrain
Yleisurheilija
Pituus:  168  cm
Paino:  54 kg
Laji:  pikajuoksu
Ennätykset:  100 m: 11,24 (2019) 200 m: 22,51 (2019) 400 m: 48,14 (2019)
Aiheesta muualla
Timanttiliiga
  [ Muokkaa Wikidatassa ]   
| Mitalit> Maa:   Bahrain.Naisten yleisurheilu. Olympialaiset  | Mitalit> Maa:   Bahrain.Naisten yleisurheilu. Olympialaiset  | Mitalit> Maa:   Bahrain.Naisten yleisurheilu. Olympialaiset  | Maa:   Bahrain> Naisten yleisurheilu. |
| --- | --- | --- | --- |
|  Hopeaa | Pariisi 2024 | 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 400 m |  |
|  Hopeaa | Lontoo 2017 | 400 m |  |
|  Pronssia | Doha 2019 | 4 × 400 m sekaviesti |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 400 m |  |
|  Kultaa | Jakarta 2018 | 4 × 100 m |  |
|  Kultaa | Jakarta 2018 | 4 × 400 m sekaviesti |  |
|  Kultaa | Hangzhou 2023 | 4 × 400 m  |  |
|  Kultaa | Hangzhou 2023 | 4 × 400 m sekaviesti |  |
|  Hopeaa | Jakarta 2018 | 4 × 400 m |  |
|  Hopeaa | Hangzhou 2023 | 400 m |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Doha 2019 | 200 m |  |
|  Kultaa | Doha 2019 | 400 m |  |
|  Kultaa | Doha 2019 | 4 × 400 m |  |
|  Kultaa | Doha 2019 | 4 × 400 m sekaviesti |  |
|  Pronssia | Doha 2019 | 4 × 100 m |  |
Salwa Eid Naser (aik. Ebelechukwu Agbapuonwu, s. 23. toukokuuta 1998 Nigeria) on nigerialaistaustainen bahrainilainen pikajuoksija. Hän on 400 metrin juoksun maailmanmestari, ja pitää hallussaan matkan Aasian ennätystä.
Naserin päämatka on 400 metrin juoksu, jossa hän saavutti nuorten olympialaisissa 2014 hopeaa ajalla 52,74. Hän voitti vuonna 2015 alle 18-vuotiaiden Aasian-mestaruuden sekä saman ikäluokan maailmanmestaruuden Calissa ajalla 51,50. Hän voitti sisäratojen Aasian-mestaruuden 4 × 400 metrin viestissä 2016. Rio de Janeiron olympialaisissa 2016 hän karsiutui 400 metrin välierissä.
Naser selviytyi 400 metrillä loppukilpailuun vuoden 2017 MM-kisoissa juoksemalla välierien parhaan ajan sekä samalla Bahrainin ennätyksen 50,08. Loppukilpailussa hän saavutti hopeaa maansa ennätysajalla 50,06. Jakartan Aasian kisoissa 2018 hän voitti kultaa 400 metrillä Aasian kisojen ennätysajalla 50,09, 4 × 100 metrin viestissä ja 4 × 400 metrin sekaviestissä sekä hopeaa naisten 4 × 400 metrin viestissä. Dohan Aasian-mestaruuskilpailuissa 2019 hän voitti kultaa 200 metrillä ennätyksellään 22,74, 400 metrillä ajalla 51,34 sekä 4 × 400 metrin viestissä ja saman matkan sekaviestissä. Lisäksi hän sai pronssia 4 × 100 metrin viestissä.
Naser juoksi 400 metrillä Monacon Timanttiliigan kisassa heinäkuussa 2018 Bahrainin ennätyksen 49,08, joka oli samalla myös Aasian ennätys.
Dohan MM-kisoissa 2019 Naser voitti kultaa 400 metrillä ennätyksellään 48,14. Samalla hän nousi kaikkien aikojen tilastossa kolmanneksi. 4 × 400 metrin sekaviestissä hän saavutti pronssia.
Naser sai kesäkuussa 2021 kahden vuoden kilpailukiellon. Hän oli jättänyt olinpaikkansa ilmoittamatta tai häntä ei ollut tavoitettu dopingtestiin neljästi 12 kuukauden aikana.
Kilpailukiellon jälkeen Naser saavutti Hangzhoun Aasian kisoissa 2023 kultaa sekä naisten että sekajoukkueiden 4 × 400 metrin viestissä sekä hopeaa 400 metrillä. Pariisin olympialaisissa 2024 hän sai 400 metrillä hopeaa ajalla 48,53.